સાલા એક મચ્છર આદમી કો હિજડા બના દેતા હૈ, ‘યશવંત’ નામની ફિલ્મમાં નાના પાટેકરના મોઢે બોલાયેલો આ ડાયલોગ બહુ ગવાયો હતો. જોકે મચ્છર માત્ર લોકોને તાળીઓ પાડતા નથી કરતો, લોકોને પથારીવશ કરી દે છે અને લોકોના રામનામ પણ બોલાવી દે છે. તમને ખબર છે, માણસ જાતનો સૌથી મોટો દુશ્મન જો કોઇ હોય તો એ આ ટચૂકડો મચ્છર છે. મચ્છર જેટલા લોકોના જીવ લે છે એટલા જીવ દુનિયાના બીજા કોઇ પશુ, પક્ષી, જીવ કે જંતુ લેતા નથી.